**Zápisnica č. 6/2022**

**zo zasadnutia správnej rady Historického ústavu SAV, v.v.i. dňa 23. septembra 2022**

Prítomní: P. Bystrický, D. Duchoňová, M. Hanula, S. Michálek, D. Segeš, P. Šoltés (prizvaný hosť)

Zasadanie otvoril a viedol predseda správnej rady Historického ústavu SAV, v.v.i. (ďalej aj správna rada) S. Michálek. Ako pozvaný hosť sa zasadania zúčastnil predseda vedeckej rady Historického ústavu SAV, v.v.i. P. Šoltés. Prerokované boli nasledovné body programu, ktorý prítomní členovia správnej rady schválili:

**1. Ceny energií**

Predseda správnej rady S. Michálek informoval, že ústav bude musieť počítať so zvýšením nákladov na cenu energií, čo bude mať dopady na jeho rozpočet. Prítomní diskutovali o možnostiach opatrení, ktoré bude treba prijať na šetrenie energiami.

**2. Noví doktorandi ústavu**

Predseda správnej rady S. Michálek informoval o nových prijatých doktorandoch, medzi ktorými sú aj dvaja kolegovia z Ukrajiny.

**3. Čerpanie projektových prostriedkov**

S. Michálek informoval o stave čerpania prostriedkov z aktuálne riešených projektov ústavu.

**4. Nové projekty**

S. Michálek informoval o plánoch ústavu zapojiť sa do nových všeobecných projektových výziev (APVV).

**5. Medzinárodné projekty**

S. Michálek oznámil, že ústav má v pláne uchádzať sa aj o viaceré medzinárodné projekty. Predseda vedeckej rady informoval o možnosti pre pracovníkov ústavu plánujúcich sa zapojiť do medzinárodných projektov, aby návrh svojho projektu pred jeho podaním konzultovali s poradným grémiom, ktoré pre tento účel vytvorí vedecká rada.

**6. Prebiehajúca akreditácia ústavu**

S. Michálek referoval o krokoch ústavu v súvislosti s prebiehajúcou akreditáciou. Vypočutie panelom hodnotiteľov prebehne dňa 10. 11. 2022 o 9.00 hod.

**7. Periodické hodnotenie MŠVVaŠ za roky 2014 – 2019**

S. Michálek informoval o vývoji hodnotiaceho procesu a jeho možných dopadoch pre ústav.

**8. Noví zamestnanci**

S. Michálek informoval o prijatí do pracovného procesu dvoch nových vedeckých pracovníkov (dr. Szalma, dr. Zavarský).

**9. Budúcnosť THS**

S. Michálek ozrejmil tri možné scenáre budúceho fungovania THS v rámci 3. oddelenia SAV.

**10. Rôzne**

P. Šoltés informoval o prípravách dohody o spolupráci s Múzeom mesta Bratislavy v súvislosti s výstavou o dejinách divadelníctva a o chystanej spolupráci s Bundesinstitut für Kultur und Geschichte der Detschen in östlichen Europa v Oldenburgu.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.